open-index/open-wikipedia-markdown huggingface dataset:
Ιωάννα της Αγγλίας

Η **Ιωάννα της Αγγλίας** (*Joan of England*, Οκτώβριος 1165 - 4 Σεπτεμβρίου 1199) ήταν βασίλισσα της Σικελίας, έβδομο παιδί και μικρότερη κόρη του βασιλιά Ερρίκου Β΄ της Αγγλίας και της Ελεονώρας των Πουατιέ, κόρης του Γουλιέλμου Ι΄ δούκα της Ακουιτανίας.

Γεννήθηκε στο κάστρο της πόλης Ανζέρ στο Ανζού της Γαλλίας. Έζησε τα νεανικά της χρόνια μαζί με τη μητέρα της στο Ουίντσεστερ και στο Πουατιέ. Ο βασιλιάς Γουλιέλμος Β΄ της Σικελίας έστειλε απεσταλμένους στην αυλή του Άγγλου βασιλιά (1176), προκειμένου να ζητήσουν τη μικρή Ιωάννα σε γάμο. Η Ιωάννα αναχώρησε για τη Σικελία συνοδευόμενη από τον Ιωάννη της Οξφόρδης, επίσκοπο του Νόργουιτς. Μετά από ένα περιπετειώδες ταξίδι, όπου κινδύνευσε πολλές φορές η ζωή τους από την τρικυμία, έφτασαν στο Παλέρμο, όπου η Ιωάννα παντρεύτηκε τον Σικελό βασιλιά (1177). Ίσως απέκτησε ένα τέκνο, τον Βοϊμόνδο, που γενν. 1181/2 και απεβ. βρέφος, αν υπήρξε.

Μετά τον θάνατο του συζύγου της (1189), αιχμαλωτίστηκε από τον νέο βασιλιά της Σικελίας Τανκρέδο.

Ο αδελφός της Ριχάρδος Α΄ ο *Λεοντόκαρδος* έφτασε στην Ιταλία (1190) στον δρόμο του για τους Αγίους Τόπους, ζητώντας από τον Τανκρέδο την επιστροφή της αδελφής του και της προίκας της. Όταν ο Τανκρέδος αρνήθηκε, ο Ριχάρδος αποφάσισε να μείνει στην Ιταλία: πολιόρκησε τη Μεσσίνα, εξαναγκάζοντας τον Τανκρέδο να του δώσει την αδελφή του και την προίκα της.

Τον Μάρτιο (1191) έφτασε στη Μεσσίνα και η μητέρα του, Ελεονώρα της Ακουιτανίας, με τη σύζυγο του Ριχάρδου, Βερεγγάρια της Ναβάρρας, δίνοντάς την υπό την προστασία της Ιωάννας. Ο Ριχάρδος έβαλε την αδελφή του και τη σύζυγό του σε ένα καράβι εκπλέοντας από τη Σικελία, αλλά θαλασσοταραχή χώρισε τα πλοία τους και ο Ριχάρδος ναυάγησε στην Κρήτη. Αντίθετα, η Βερεγκάρια και η Ιωάννα βρέθηκαν στην Κύπρο: ο άρχοντας του νησιού Ισαάκιος Κομνηνός της Κύπρου επιχείρησε να τις συλλάβει και τότε εμφανίστηκε ο Ριχάρδος. Ο Ριχάρδος συνέλαβε τον Ισαάκιο, τον φυλάκισε και έστειλε τη Βερεγκάρια και την Ιωάννα στην Άκρα.

Ήταν η αγαπημένη αδελφή του Ριχάρδου και επιχείρησε να την παντρέψει με τον αδελφό τού Σαλαντίν, Αλ Αντίλ Α', προκειμένου να τοποθετηθούν βασιλείς των Ιεροσολύμων. Η προσπάθεια ναυάγησε, γιατί η Ιωάννα δεν ήθελε να παντρευτεί έναν μουσουλμάνο και ο Αλ Αντίλ δεν ήθελε να νυμφευτεί μια χριστιανή.

## Οικογένεια
Παντρεύτηκε τον Οκτώβριο του 1196 τον Ραϊμόνδο ΣΤ΄ κόμη της Τουλούζης και γέννησε τον διάδοχό του:
* Ραϋμόνδος Ζ΄ 1197-1249, κόμης της Τουλούζης. 

Ενώ η Ιωάννα ήταν έγκυος, μία επανάσταση ευγενών την ανάγκασε να δραπετεύσει. Πήγε να ζητήσει βοήθεια από τον αδελφό της Ριχάρδο Α΄, αλλά τον βρήκε νεκρό. Κατέφυγε στη μητέρα της, Ελεονώρα της Ακουιτανίας, στο αββαείο του Φοντεβρώ, όπου και απεβίωσε στη γέννα και τάφηκε στο αββαείο του Φοντεβρώ.

## Πρόγονοι



## Παραπομπές


Κατηγορία:Οίκος των Πλανταγενετών
Κατηγορία:Βασιλείς της Σικελίας
Κατηγορία:Βασίλισσες της Σικελίας
Κατηγορία:Πριγκίπισσες της Αγγλίας
Κατηγορία:Κόμισσες της Τουλούζης
Κατηγορία:Πριγκίπισσες του Τάραντα
Βίλχελμ Μπακχάους

Ο **Βίλχελμ Μπακχάους** (*Wilhelm Backhaus*, 26 Μαρτίου 1884 - 5 Ιουλίου 1969) ήταν Γερμανός πιανίστας.

Γεννημένος στη Λειψία, ο Μπακχάους σπούδασε στο ωδείο της Λειψίας με τον Alois Reckendorf μέχρι το 1899. Αργότερα έλαβε ιδιαίτερα μαθήματα από τον Γερμανό πιανίστα και συνθέτη Όιγκεν ντ' Άλμπερτ. Σε ηλικία δεκαέξι ετών έκανε την πρώτη του συναυλιακή περιοδεία. Το 1905 κέρδισε τον Διαγωνισμό Άντον Ρουμπινστάιν στον οποίο ο διάσημος Ούγγρος Μπέλα Μπάρτοκ ήρθε δεύτερος. Καθ' όλη τη διάρκεια της ζωής του περιόδευσε εκτεταμένα. Το 1921 έδωσε δεκαεπτά συναυλίες στο Μπουένος Άιρες σε διάστημα μικρότερο των τριών εβδομάδων. Το 1930 μετακόμισε στο Λουγκάνο και έγινε πολίτης της Ελβετίας. Πέθανε στο Φίλλαχ στην Αυστρία όπου αναμενόταν να δώσει συναυλία.

Ο Μπακχάους ήταν ιδιαίτερα δημοφιλής για τις ερμηνείες του σε έργα του Λούντβιχ βαν Μπετόβεν καθώς και σε έργα ρομαντικής μουσικής όπως αυτά του Γιοχάνες Μπραμς. Ήταν επίσης περίφημος μουσικός δωματίου.

## Παραπομπές


## Εξωτερικοί σύνδεσμοι
*
*Βιογραφία (αγγλικά)

Κατηγορία:Γερμανοί μουσικοί
Κατηγορία:Γερμανοί πιανίστες
Δήμος Αρκαλοχωρίου

*Το παρόν λήμμα αφορά τον πρώην καποδιστριακό δήμο Αρκαλοχωρίου.*
*Για τον σημερινό δήμο βλέπε: [[Δήμος Μινώα Πεδιάδας|Δήμος Μινώα Πεδιάδος]].*

Ο **Δήμος Αρκαλοχωρίου** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μινώα Πεδιάδας. Βρισκόταν στο νότια του νομού Ηρακλείου και είχε ως έδρα του την ομώνυμη κωμόπολη Αρκαλοχώρι. Το νότιο τμήμα του δήμου βρεχόταν από το Λιβυκό πέλαγος. Σύμφωνα με την απογραφή του 2001 είχε συνολικά 10.897 κατοίκους και έκταση 237.589 στρέμματα.

Ο δήμος περιλάμβανε 14 δημοτικά διαμερίσματα:

: ** [[Δημοτικό διαμέρισμα Αρκαλοχωρίου Ηρακλείου|Δ.δ. Αρκαλοχωρίου]] **
::* το Αρκαλοχώρι
::* η Αγία Σεμνή
::* το Αρχοντικό
::* η Ζίντα
::* το Μιλλιαρήσι
::* η Μουσούτα
::* το Χουμέρι
: ** [[Δημοτικό διαμέρισμα Γαρίπας Ηρακλείου|Δ.δ. Γαρίπας]] **
::* η Γαρίπα
::* το Δραπέτι
: ** [[Δημοτικό διαμέρισμα Δεματίου Ηρακλείου|Δ.δ. Δεματίου]] **
::* το Δεμάτι
::* ο Κρασάς
: ** [[Δημοτικό διαμέρισμα Ινίου Ηρακλείου|Δ.δ. Ινίου]] **
::* το Ίνι
::* η Μαχαιρά
::* το Μοναστηράκι
: ** Δ.δ. Καραβάδου ** -- ο Καραβάδος
: ** [[Δημοτικό διαμέρισμα Κασσάνων Ηρακλείου|Δ.δ. Κασσάνων]] **
::* οι Κασσάνοι
::* η Αυλή
: ** [[Δημοτικό διαμέρισμα Καστελλιανών Ηρακλείου|Δ.δ. Καστελλιανών]] **
::* τα Κάτω Καστελλιανά
::* τα Άνω Καστελλιανά
::* ο Τσούτσουρος
::* τα Φαβριανά
::* οι Φίλιπποι
: ** [[Δημοτικό διαμέρισμα Λευκοχωρίου Ηρακλείου|Δ.δ. Λευκοχωρίου]] **
::* το Λευκοχώρι
::* η Άνω Πουλιά
::* το Καλόν Χωρίον
::* η Κάτω Πουλιά
::* η Χανδρού
: ** [[Δημοτικό διαμέρισμα Νιπιδιτού Ηρακλείου|Δ.δ. Νιπιδιτού]] **
::* ο Νιπιδιτός
::* τα Ρουσσοχώρια
: ** Δ.δ. Παναγίας ** -- η Παναγιά
: ** [[Δημοτικό διαμέρισμα Πανοράματος Ηρακλείου|Δ.δ. Πανοράματος]] **
::* το Πανόραμα
::* οι Αμουργέλλες
::* ο Στίρονας
: ** [[Δημοτικό διαμέρισμα Παρτίρων Ηρακλείου|Δ.δ. Παρτίρων]] **
::* τα Πάρτιρα
::* η Μικρά Επισκοπή
::* η Μπαδιά
::* η Τουρλωτή
: ** Δ.δ. Πατσιδερού ** -- ο Πατσίδερος
: ** [[Δημοτικό διαμέρισμα Σκινιά Ηρακλείου|Δ.δ. Σκινιά]] **
::* ο Σκινιάς
::* οι Βακιώτες
::* η Λαγούτα

## Εξωτερικοί σύνδεσμοι
*Στοιχεία για τον δήμο Αρκαλοχωρίου από το Υπουργείο Εσωτερικών, Δημόσιας Διοίκησης και Αποκέντρωσης 

Α

Κατηγορία:Δήμος Μινώα Πεδιάδας
Δήμος Γόρτυνας (πρόγραμμα Καποδίστριας)

:Για τον δήμο Γόρτυνος Αρκαδίας δείτε εδώ: *[[δήμος Γόρτυνος]]*

*Το παρόν λήμμα αφορά τον πρώην καποδιστριακό δήμο Γόρτυνας.*

*Για τον σημερινό δήμο βλέπε: [[Δήμος Γόρτυνας]].*

Ο **Δήμος Γόρτυνας** βρίσκεται στα νότια του νομού Ηρακλείου και έχει σαν έδρα του το χωριό Άγιοι Δέκα. Το νότιο τμήμα του δήμου βρέχεται από το Λιβυκό πέλαγος. Σύμφωνα με την απογραφή του 2001 ο δήμος έχει συνολικά 5.292 κατοίκους και έκταση 158.310 στρέμματα.

Ο δήμος περιλαμβάνει 13 δημοτικά διαμερίσματα:

: ** [[Δημοτικό διαμέρισμα Αγίων Δέκα Ηρακλείου|Δ.δ. Αγίων Δέκα]] **  
::* οι Άγιοι Δέκα  
::* ο Βουρβουλίτης 
: ** [[Δημοτικό διαμέρισμα Αγίου Κυρίλλου Ηρακλείου|Δ.δ. Αγίου Κυρίλλου]] **
::* ο Άγιος Κύριλλος  
::* ο Γερόκαμπος 
: ** Δ.δ. Αμπελούζου ** -- ο Αμπελούζος
: ** Δ.δ. Απεσωκαρίου ** -- το Απεσωκάρι
: ** [[Δημοτικό διαμέρισμα Βαγιονιάς Ηρακλείου|Δ.δ. Βαγιονιάς]] **
::* η Βαγιονιά 
::* η Κουμάσα 
::* η Λούκια 
: ** [[Δημοτικό διαμέρισμα Βασιλικής Ηρακλείου|Δ.δ. Βασιλικής]] **  
::* η Βασιλική  
::* η Κανδήλα  
: ** [[Δημοτικό διαμέρισμα Βασιλικών Ανωγείων Ηρακλείου|Δ.δ. Βασιλικών Ανωγείων]] ** 
::* τα Βασιλικά Ανώγεια  
::* οι Φλαθιάκες
: ** [[Δημοτικό διαμέρισμα Γκαγκαλών Ηρακλείου|Δ.δ. Γκαγκαλών]] **  
::* οι Γκαγκάλες 
::* ο Βαλής  
: ** Δ.δ. Μητροπόλεως ** -- η Μητρόπολις
: ** [[Δημοτικό διαμέρισμα Μιαμούς Ηρακλείου|Δ.δ. Μιαμούς]] **  
::* η Μιαμού  
::* η Αγία Μαρίνα  
::* ο Δυσκός (τ. ο Δυτικός)  
::* ο Κρότος  
::* ο Λέντας  
::* ο Παπαδογιάννης 
: ** [[Δημοτικό διαμέρισμα Πλατάνου Ηρακλείου|Δ.δ. Πλατάνου]] **  
::* ο Πλάτανος   
::* τα Τρυπητά  
: ** Δ.δ. Πλώρας ** -- η Πλώρα
: ** Δ.δ. Χουστουλιανών ** -- τα Χουστουλιανά

## Εξωτερικοί σύνδεσμοι
*Στοιχεία για τον δήμο Γόρτυνας από το Υπουργείο Εσωτερικών, Δημόσιας Διοίκησης και Αποκέντρωσης 

Γορτυ
Δήμος Αγίας Βαρβάρας Ηρακλείου

Ο **Δήμος Αγίας Βαρβάρας** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Γόρτυνας. Βρισκόταν στο κέντρο του νομού Ηρακλείου και είχε σαν έδρα του το ομώνυμο χωριό Αγία Βαρβάρα. Πρόκειται για ημιορεινό δήμο ο οποίος σύμφωνα με την απογραφή του 2001 είχε συνολικά 5.310 κατοίκους και έκταση 99.038 στρέμματα.

Ο δήμος περιλάμβανε 7 δημοτικά διαμερίσματα:

: ** [[Δημοτικό διαμέρισμα Αγίας Βαρβάρας Ηρακλείου|Δ.δ. Αγίας Βαρβάρας]] ** 
::* η Αγία Βαρβάρα 
::* τα Κάτω Μούλια 
::* το Κερατοκεφάλι 
::* τα Πειρουνιανά
: ** Δ.δ. Αγίου Θωμά ** -- ο Άγιος Θωμάς
: ** Δ.δ. Άνω Μουλίων ** -- τα Άνω Μούλια
: ** [[Δημοτικό διαμέρισμα Δουλίου Ηρακλείου|Δ.δ. Δουλίου]] **  
::* το Δούλι 
::* η Γέννα 
::* η Κόλενα 
: ** Δ.δ. Λαρανίου ** -- το Λαράνι
: ** [[Δημοτικό διαμέρισμα Μεγάλης Βρύσης Ηρακλείου|Δ.δ. Μεγάλης Βρύσης]] ** 
::* η Μεγάλη Βρύση 
::* ο Βορρός  
::* τα Πρεβελιανά  
: ** Δ.δ. Πρινιά ** -- ο Πρινιάς

## Διοικητική ιστορία
Δήμαρχος διετέλεσε από το 1999 ως το 2006 ο Κωνσταντίνος Κοκολάκης(1950-2018), ο οποίος διατέλεσε και πρόεδρος της Κοινότητας από το 1979 ως το 1998 και τελευταίος δήμαρχος ο Νικόλαος Σχοιναράκης, από το 2007 ως το 2010, οπότε ο δήμος καταργήθηκε.

## Παραπομπές


## Εξωτερικοί σύνδεσμοι
* Στοιχεία για τον δήμο Αγίας Βαρβάρας από το Υπουργείο Εσωτερικών, Δημόσιας Διοίκησης και Αποκέντρωσης 

Α

Κατηγορία:Αγία Βαρβάρα (τοπωνύμιο)
Δήμος Αρχανών

*Το παρόν λήμμα αφορά τον πρώην καποδιστριακό δήμο Αρχανών.*

*Για τον σημερινό δήμο βλέπε: [[Δήμος Αρχανών-Αστερουσίων]].*

Ο **Δήμος Αρχανών**  ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος δημιουργήθηκε το 1947, όταν η κοινότητα Πάνω Αρχανών αναγνωρίστηκε σε δήμο. Το 1997, στον δήμο εντάχθηκε η κοινότητα Κάτω Αρχανών. Ο δήμος καταργήθηκε το 2010, με την εφαρμογή του προγράμματος Καλλικράτης και εντάχθηκε στον νέο δήμο Αρχάνων-Αστερουσίων. Βρισκόταν στο κέντρο του νομού Ηρακλείου, νότια του δήμου Ηρακλείου και είχε σαν έδρα του το χωριό Επάνω Αρχάνες. Σύμφωνα με την απογραφή του 2001 ο δήμος είχε συνολικά 4.548 κατοίκους και έκταση 31.516 στρέμματα.

Ο δήμος περιλάμβανε 2 δημοτικά διαμερίσματα:

: ** [[Δημοτικό διαμέρισμα Αρχανών Ηρακλείου|Δ.δ. Αρχανών]] **  
::* οι Επάνω Αρχάνες
::* το Βαθύπετρο
::* το Καρνάρι 
: ** [[Δημοτικό διαμέρισμα Κάτω Αρχανών Ηρακλείου|Δ.δ. Κάτω Αρχανών]] ** 
::* οι Κάτω Αρχάνες 
::* τα Αμπελά  
::* η Κερά Ελαιούσα (τ. ο Αράπ-Αγάς)  
::* οι Πατσίδες

## Διατελέσαντες δήμαρχοι

* 1974 - 1975:  Ευθύμιος Πολ. Αγγελιδάκης (1912 - 2 Δεκ. 1988) Δικηγόρος ειρηνοδίκης Ιεράπετρας (1952) και Γρεβενών, προϊστάμενος Ειρηνοδικείου του Ηρακλείου (1965-77).

## Εξωτερικοί σύνδεσμοι

*Στοιχεία για τον δήμο Αρχανών από το Υπουργείο Εσωτερικών, Δημόσιας Διοίκησης και Αποκέντρωσης 


Αρχανων
Δήμος Αστερουσίων

*Το παρόν λήμμα αφορά τον πρώην καποδιστριακό δήμο Αστερουσίων.*

*Για τον σημερινό δήμο βλέπε: [[Δήμος Αρχανών-Αστερουσίων]].*

Ο **Δήμος Αστερουσίων** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αρχάνων-Αστερουσίων. Βρισκόταν στο νότια του νομού Ηρακλείου και είχε σαν έδρα του το χωριό Πύργος. Το νότιο τμήμα του δήμου βρεχόταν από το Λιβυκό πέλαγος. Σύμφωνα με την απογραφή του 2001 είχε συνολικά 6.303 κατοίκους και έκταση 203.420 στρέμματα.

Ο δήμος περιλάμβανε 11 δημοτικά διαμερίσματα:

: ** [[Δημοτικό διαμέρισμα Πύργου Ηρακλείου|Δ.δ. Πύργου]] **  
::* ο Πύργος   
::* η Μουρνιά  
::* ο Πρινιάς 
: ** [[Δημοτικό διαμέρισμα Αχεντριά Ηρακλείου|Δ.δ. Αχεντριά]] **
::* ο Αχεντριάς 
::* η Αγία Παρασκευή 
::* ο Άγιος Παντελεήμονας 
: ** [[Δημοτικό διαμέρισμα Εθιάς Ηρακλείου|Δ.δ. Εθιάς]] ** 
::* το Ροτάσι 
::* η Αγία Άννα  
::* η Εθιά 
: ** [[Δημοτικό διαμέρισμα Καλυβίων Ηρακλείου|Δ.δ. Καλυβίων]] **  
::* τα Καλύβια
::* τα Κάτω Καλύβια 
::* το Νεοχώρι
: ** [[Δημοτικό διαμέρισμα Λιγορτύνου Ηρακλείου|Δ.δ. Λιγορτύνου]] **  
::* η Λιγόρτυνος  
::* ο Κεφαλάδος  
::* η Πλακιώτισσα 
: ** Δ.δ. Μεσοχωρίου ** -- το Μεσοχωριό
: ** [[Δημοτικό διαμέρισμα Παρανύμφων Ηρακλείου|Δ.δ. Παρανύμφων]] **  
::* οι Παράνυμφοι  
::* ο Αμύγδαλος  
::* ο Πλατανιάς  
::* οι Τρεις Εκκλησιές
: ** Δ.δ. Πραιτωρίων ** -- τα Πραιτώρια (τ.τα Προτόρια)
: ** [[Δημοτικό διαμέρισμα Τεφελίου Ηρακλείου|Δ.δ. Τεφελίου]] **  
::* το Τεφέλι 
::* το Αποσελέμι  
::* το Πυράθι  
: ** [[Δημοτικό διαμέρισμα Χαρακίου Ηρακλείου|Δ.δ. Χαρακίου]] **  
::* το Χαράκι 
::* ο Βοριάς  
::* το Μαδέ  
: ** [[Δημοτικό διαμέρισμα Χάρακος Ηρακλείου|Δ.δ. Χάρακος]] **  
::* ο Χάρακας  
::* η Αγία Φωτιά
::* το Δωράκι

## Εξωτερικοί σύνδεσμοι

*Στοιχεία για τον δήμο Αστερουσίων από το Υπουργείο Εσωτερικών, Δημόσιας Διοίκησης και Αποκέντρωσης 


Αστερουσιων
Δήμος Γαζίου

*Το παρόν λήμμα αφορά τον πρώην καποδιστριακό δήμο Γαζίου.*

*Για τον σημερινό δήμο βλέπε: [[Δήμος Μαλεβιζίου]].*

Ο **Δήμος Γαζίου** ήταν δήμος του νομού Ηρακλείου που συστάθηκε με το πρόγραμμα Καποδίστριας, με τη συνένωση παλαιότερων κοινοτήτων της περιοχής, οι οποίες απετέλεσαν τα δημοτικά διαμερίσματα (Δ.δ.) του δήμου. Λειτούργησε την περίοδο 1999 -2010, οπότε καταργήθηκε, με την εφαρμογή του Προγράμματος Καλλικράτης, και εντάχθηκε στο νέο Δήμο Μαλεβιζίου. Βρισκόταν στα βορειοδυτικά του Νομού Ηρακλείου και είχε ως έδρα την ομώνυμη κωμόπολη. Επρόκειτο για παραθαλάσσιο δήμο, έκτασης 95.810 στρεμμάτων, ο οποίος, σύμφωνα με την Απογραφή του 2001, αριθμούσε 13.581 κατοίκους.

Ο δήμος περιελάμβανε 5 δημοτικά διαμερίσματα:

: ** [[Δημοτικό διαμέρισμα Γαζίου Ηρακλείου|Δ.δ. Γαζίου]] **  
::* το Γάζι  
::* οι Άγιοι Θεόδωροι (τ. ο Κεφαλογιάννης)  
::* ο Άγιος Γεώργιος ο Μεθυστής  
::* ο Άγιος Δημήτριος (τ. το Καραμανλή Μετόχι)  
::* το Καβροχώρι  
::* ο Κολλυβάς  
::* ο Σκαφιδαράς  
::* ο Τίμιος Σταυρός  
: ** [[Δημοτικό διαμέρισμα Αχλάδας Ηρακλείου|Δ.δ. Αχλάδας]] **  
::* η Αχλάδα  
::* η Αγία Πελαγία  
::* το Αμμούδι  
::* η Λυγαριά  
::* ο Μαδές  
::* ο Μονοναύτης  
::* ο Ξηρόκαμπος  
: ** [[Δημοτικό διαμέρισμα Καλεσιών Ηρακλείου|Δ.δ. Καλεσιών]] **  
::* τα Κάτω Καλέσια  
::* τα Άνω Καλέσια  
: ** [[Δημοτικό διαμέρισμα Ροδιάς Ηρακλείου|Δ.δ. Ροδιάς]] **  
::* η Ροδιά 
::* ο Άγιος Δημήτριος  
::* το Καπετανάκι Μετόχι 
::* τα Λινοπεράματα  
::* η Μονή Σαββαθιανών  
::* το Παλαιόκαστρο  
::* η Παντάνασσα  
::* ο Πλαϊτης  
: ** [[Δημοτικό διαμέρισμα Φόδελε Ηρακλείου|Δ.δ. Φόδελε]] **  
::* το Φόδελε  
::* η Μονή Αγίου Παντελεήμονος  
::* η Παραλία Φόδελε

## Εξωτερικοί σύνδεσμοι

*Η επίσημη ιστοσελίδα του δήμου Γαζίου
*Στοιχεία για τον δήμο Γαζίου από το Υπουργείο Εσωτερικών, Δημόσιας Διοίκησης και Αποκέντρωσης 


Γαζι
Δήμος Γοργολαΐνη

*Το παρόν λήμμα αφορά τον πρώην καποδιστριακό δήμο Γοργολαΐνη.*

*Για τον σημερινό δήμο βλέπε: [[Δήμος Ηρακλείου]].*

Ο **Δήμος Γοργολαΐνη** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ηρακλείου. Βρισκόταν στο κέντρο του νομού Ηρακλείου, νότια του Καποδιστριακού δήμου Ηρακλείου και είχε σαν έδρα του το χωριό Άγιος Μύρων. Σύμφωνα με την απογραφή του 2001 ο δήμος είχε συνολικά 3.171 κατοίκους και έκταση 41.711 στρέμματα.

Ο δήμος περιλάμβανε 6 δημοτικά διαμερίσματα:

: ** [[Δημοτικό διαμέρισμα Αγίου Μύρωνος Ηρακλείου|Δ.δ. Αγίου Μύρωνος]] ** 
::* ο Άγιος Μύρων 
::* η Ξηρολιά 
: ** Δ.δ. Άνω Ασιτών ** -- οι Άνω Ασίτες
: ** [[Δημοτικό διαμέρισμα Κάτω Ασιτών Ηρακλείου|Δ.δ. Κάτω Ασιτών]] **  
::* οι Κάτω Ασίτες
::* η Ιερά Μονή Γοργολαΐνι 
::* η Νίση 
: ** Δ.δ. Πενταμοδίου ** -- το Πενταμόδι
: ** Δ.δ. Πετροκεφάλου ** -- το Πετροκέφαλο
: ** Δ.δ. Πυργούς ** -- η Πυργού

## Εξωτερικοί σύνδεσμοι

*Στοιχεία για τον δήμο Γοργολαΐνη από το Υπουργείο Εσωτερικών, Δημόσιας Διοίκησης και Αποκέντρωσης 

Γοργολαινη
Άνω Λιόσια

Τα **Άνω Λιόσια** είναι προάστιο της δυτικής Αττικής και δημοτική ενότητα του Δήμου Φυλής. 

## Χαρακτηριστικά
Η περιοχή βρίσκεται στους δυτικούς πρόποδες της Πάρνηθας 12 χλμ. βορειοδυτικά του κέντρου της Αθήνας. Η περιοχή δεν έχει κάποιο πολεοδομικό χαρακτήρα καθώς το μεγαλύτερο μέρος της, είναι οικιστικό και εμπορικό ενώ το δυτικό κομμάτι βρίσκεται το βιοτεχνικό πάρκο και ο ΧΥΤΑ. 

## Πρόσβαση
Η πρόσβαση στην περιοχή είναι εφικτή μέσω της Αττικής οδού στην έξοδο 5 και έξοδο 6, μέσω της περιοχής των Αχαρνών στα ανατολικά, της περιφερειακής Αιγάλεω και της λεωφόρου Φυλής. 

## Αθλητισμός
Ο δήμος εκπροσωπείται στο ποδόσφαιρο από τις ομάδες ΑΠΟ Ακράτητος (Αγωνίζεται στο Δημοτικό στάδιο Ακράτητου), ΑΟ Ζωφριά, Εθνικός Πανοράματος (Αγωνίζεται στο Δημοτικό γήπεδο Πανοράματος) και Αστέρας Άνω Λιοσίων (Αγωνίζεται στο Δημοτικό γήπεδο Πανοράματος). Στη καλαθοσφαίριση ο δήμος εκπροσωπείται από τον Γ.Α.Σ. Εύνικο (πρώην ΔΑΣΑΛ) σε ανδρικό και γυναικείο επίπεδο και αγωνίζεται στο 3ο Δημοτικό Κλειστό Γυμναστήριο Άνω Λιοσίων χωρητικότητας 1.300 θέσεων. Στον δήμο βρίσκεται το Ολυμπιακό Γυμναστήριο Άνω Λιοσίων χωρητικότητας 9.300 θέσεων.

## Συγκοινωνία
Η περιοχή εξυπηρετείται από περισσότερες από 9 γραμμές του ΟΑΣΑ και το 2006 παραδόθηκε στους κατοίκους και η στάση του προαστιακού «Άνω Λιόσια», ενώ είναι προγραμματισμένη η επέκταση της γραμμής 2 του μετρό στην περιοχή και η κατασκευή της γραμμής 5 η οποία θα ξεκινά από το κέντρο της περιοχής. 

## Βιομηχανική περιοχή
Τα Άνω Λιόσια διαθέτουν μια σχετικά μεγάλη βιομηχανική περιοχή στην οποία είναι εγκατεστημένες αρκετές υπηρεσίες του δημοσίου όπως η 206 Πτέρυγα Αεροπορικών Κατασκευών, ο Ο.Δ.Δ.Υ., ο Χ.Υ.Τ.Α. Φυλής και το αμαξοστάσιο του Ο.Α.Σ.Α. 

## Πληθυσμός

## Εκπαίδευση
Στα Άνω Λιόσια λειτουργούν 10 Νηπιαγωγεία, 11 δημοτικά σχολεία (πλην του 8ου), 4 γυμνάσια, 1 ειδικό Γυμνάσιο, 3 Γενικά Λύκεια, 1 επαγγελματικό Λύκειο και ΙΕΚ.

## Δήμος Άνω Λιοσίων
Ο **Δήμος Άνω Λιοσίων**, που αποτελούσε τμήμα της νομαρχίας Δυτικής Αττικής, εντάχθηκε ως δημοτική ενότητα στο Δήμο Φυλής.

### Διατελέσαντες δήμαρχοι
Δήμαρχοι Άνω Λιοσίων διετέλεσαν τα εξής πρόσωπα:

## Παραπομπές


## Εξωτερικοί σύνδεσμοι

*Δήμος Φυλής (Επίσημη διαδικτυακή πύλη)

 

Κατηγορία:Δήμος Φυλής
Κατηγορία:Πόλεις της Αττικής
Κατηγορία:Δήμοι και Κοινότητες της Αττικής
Δραγούμης

Το επώνυμο **Δραγούμης** αναφέρεται σε αρχοντική οικογένεια της Μακεδονίας, μέλη της οποίας διέπρεψαν στην πολιτική, τα γράμματα και το θέατρο. Εξ αυτών σημαντικότεροι ήταν:

* Μάρκος Δραγούμης, Φιλικός και πληρεξούσιος
* Νικόλαος Δραγούμης, συγγραφέας, πολιτικός και γιος του προηγούμενου
* Μάρκος Ν. Δραγούμης, διπλωμάτης, συγγραφέας και γιος του προηγούμενου
* Στέφανος Δραγούμης, δικαστικός, πρωθυπουργός της Ελλάδας και αδελφός του προηγούμενου
* Ίων Δραγούμης, πολιτικός και γιος του προηγούμενου
* Φίλιππος Δραγούμης, πολιτικός και αδελφός του προηγούμενου
* Ναταλία Σ. Δραγούμη, σύζυγος του Παύλου Μελά και αδελφή του προηγούμενου
* Ναταλία Δραγούμη, ηθοποιός και εγγονή του Φίλιππου Δραγούμη
Δήμος Θραψανού

*Το παρόν λήμμα αφορά τον πρώην καποδιστριακό δήμο Θραψανού. Για τον σημερινό δήμο βλέπε: [[Δήμος Μινώα Πεδιάδας|Δήμος Μινώα Πεδιάδος]].*

Ο **Δήμος Θραψανού** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μινώα Πεδιάδας. Βρισκόταν στο κέντρο του νομού Ηρακλείου και είχε σαν έδρα του το χωριό Θραψανό. Σύμφωνα με την απογραφή του 2001 ο δήμος είχε συνολικά 2.616 κατοίκους και έκταση 37.292 στρέμματα.

Ο δήμος περιλάμβανε 4 δημοτικά διαμερίσματα:

: ** Δ.δ. Θραψανού ** -- το Θραψανό
: ** [[Δημοτικό διαμέρισμα Βόνης Ηρακλείου|Δ.δ. Βόνης]] **
::* η Βόνη
::* ο Γαλατάς
: ** Δ.δ. Ζωφόρων ** -- οι Ζωφόροι
: ** [[Δημοτικό διαμέρισμα Σαμπά Ηρακλείου|Δ.δ. Σαμπά]] **
::* ο Σαμπάς
::* η Μονή Αγκαράθου

## Εξωτερικοί σύνδεσμοι
* Στοιχεία για τον δήμο Θραψανού από το Υπουργείο Εσωτερικών, Δημόσιας Διοίκησης και Αποκέντρωσης 
* Δήμος Θραψανού

Θ
Δήμος Κόφινα

*Το παρόν λήμμα αφορά τον πρώην καποδιστριακό δήμο Κόφινα.*

*Για τον σημερινό δήμο βλέπε: [[Δήμος Γόρτυνας]].*

Ο **Δήμος Κόφινα** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Γόρτυνας. Βρισκόταν στο νότια του νομού Ηρακλείου και είχε σαν έδρα του το χωριό Ασήμι. Το νότιο τμήμα του δήμου βρεχόταν από το Λιβυκό πέλαγος. Σύμφωνα με την απογραφή του 2001 είχε συνολικά 5.338 κατοίκους και έκταση 144.768 στρέμματα.

Ο δήμος περιλάμβανε 8 δημοτικά διαμερίσματα:

: ** Δ.δ. Ασημίου ** -- το Ασήμι
: ** [[Δημοτικό διαμέρισμα Άνω Ακρίων Ηρακλείου|Δ.δ. Άνω Ακρίων]] **
::* τα Άνω Άκρια
::* οι Ατσιπάδες
::* το Καστέλλι
::* τα Κάτω Άκρια
::* η Μοριά
: ** [[Δημοτικό διαμέρισμα Διονυσίου Ηρακλείου|Δ.δ. Διονυσίου]] **
::* το Διονύσι
::* η Παναγία
: ** Δ.δ. Λουρών ** -- οι Λούρες
: ** [[Δημοτικό διαμέρισμα Σοκαρά Ηρακλείου|Δ.δ. Σοκαρά]] **
::* ο Σοκαράς
::* το Αποΐνι
::* το Βελούλι
::* τα Μετόχια Σοκαρά
: ** [[Δημοτικό διαμέρισμα Σταβιών Ηρακλείου|Δ.δ. Σταβιών]] **
::* οι Στάβιες
::* ο Άγιος Ιωάννης
::* η Ακάμωτος
::* τα Καπετανιανά
::* το Φουρνοφάραγγο
: ** [[Δημοτικό διαμέρισμα Στερνών Ηρακλείου|Δ.δ. Στερνών]] **
::* οι Στέρνες
::* ο Άγιος Νικόλαος
::* η Μονή Κουδουμά
: ** [[Δημοτικό διαμέρισμα Στόλων Ηρακλείου|Δ.δ. Στόλων]] **
::* οι Στόλοι
::* τα Ίνια

## Εξωτερικοί σύνδεσμοι
*Στοιχεία για τον δήμο Κόφινα από το Υπουργείο Εσωτερικών, Δημόσιας Διοίκησης και Αποκέντρωσης 

Κοφιν
Δήμος Νέας Αλικαρνασσού

*Το παρόν λήμμα αφορά τον πρώην καποδιστριακό δήμο Νέας Αλικαρνασσού.*

*Για τον σημερινό δήμο βλέπε: [[Δήμος Ηρακλείου]].*

Ο **Δήμος Νέας Αλικαρνασσού** ήταν δήμος του νομού Ηρακλείου που λειτούργησε την περίοδο 1989 -2010. Συστάθηκε το 1989 όταν αναγνωρίστηκε η μέχρι τότε κοινότητα Νέας Αλικαρνασσού σε δήμο. Με την εφαρμογή του προγράμματος Καποδίστριας, το 1999 ο δήμος διευρύνθηκε με τη συνένωση σ' αυτόν της κοινότητας Καλλιθέας που αποτέλεσε το δεύτερο δημοτικό διαμέρισμα του δήμου. Ο δήμος καταργήθηκε το 2011 με την εφαρμογή του προγράμματος Καλλικράτης και εντάχθηκε στον νέο δήμο Ηρακλείου. Βρισκόταν στα βόρεια του νομού Ηρακλείου και είχε σαν έδρα του την ομώνυμη πόλη Νέα Αλικαρνασσό. Πρόκειται για παραθαλάσσιο δήμο ο οποίος, σύμφωνα με την απογραφή του 2001, έχει συνολικά 12.542 κατοίκους και έκταση 16.098 στρέμματα.

## Διαίρεση
Ο δήμος περιλάμβανε 2 δημοτικά διαμερίσματα:

: ** [[Δημοτικό διαμέρισμα Νέας Αλικαρνασσού Ηρακλείου|Δ.δ. Νέας Αλικαρνασσού]] ** 
::* η Νέα Αλικαρνασσός 
::* ο Άγιος Ιωάννης 
: ** [[Δημοτικό διαμέρισμα Καλλιθέας Ηρακλείου|Δ.δ. Καλλιθέας]] ** 
::* η Καλλιθέα
::* ο Καρτερός
::* ο Πρασσάς

## Παραπομπές


## Εξωτερικοί σύνδεσμοι

*Επίσημη ιστοσελίδα
*Στοιχεία για τον δήμο Νέας Αλικαρνασσού από το Υπουργείο Εσωτερικών, Δημόσιας Διοίκησης και Αποκέντρωσης

Ν

Κατηγορία:Δήμος Ηρακλείου Κρήτης
Φίλιππος Δραγούμης

Ο **Φίλιππος Δραγούμης** (2 Ιανουαρίου 1890 – 2 Ιανουαρίου 1980) ήταν Έλληνας πολιτικός και νομικός.

## Βιογραφία
Γεννήθηκε στην Αθήνα και ήταν γιος του Στέφανου Δραγούμη και αδελφός του Ίωνα Δραγούμη. Σπούδασε νομικά στο πανεπιστήμιο των Αθηνών, του οποίου έγινε και διδάκτορας. Έλαβε μέρος στους βαλκανικούς πολέμους και έπειτα, το 1914, εισήλθε στο διπλωματικό σώμα. Υπηρέτησε ως υποπρόξενος στο γενικό προξενείο της Αλεξάνδρειας και στη συνέχεια το 1917 απολύθηκε από την υπηρεσία για πολιτικούς λόγους.

Εκλέχτηκε πρώτη φορά βουλευτής Φλωρίνης το 1920 με την Ηνωμένη Αντιπολίτευση, το 1926 με το Συνεργαστικόν Αγροτικόν Κόμμα  και το 1927 έλαβε μέρος στην επιτροπή σύνταξης του συντάγματος. Εκλέχθηκε ξανά βουλευτής το 1932. Το ίδιο έτος έγινε Γενικός Διοικητής Μακεδονίας (σημ. υπουργός Β. Ελλάδος) στην κυβέρνηση Τσαλδάρη. Τον Ιανουάριο του 1933 απέλυσε *τας βενιζελικάς κυρίας του Δ. Συμβουλίου του Πατριωτικού Ιδρύματος αντικαταστήσας αυτάς σύμφωνα με τας κομματικάς του αντιλήψεις* σύμφωνα με την εφημερίδα Μακεδονία στις 19.1.1933. Εκλέχθηκε ξανά βουλευτής στις εκλογές του Μαρτίου 1933. 

Με εντολή του Φίλιππου Δραγούμη στις 30 Ιουνίου 1933 παύθηκε ο δημοκρατικά εκλεγμένος δήμαρχος Θεσσαλονίκης Χαρίσιος Βαμβακάς. Στις εκλογές του 1935 εκλέχθηκε ως ανεξάρτητος.

Με την έναρξη της κατοχής εγκατέλειψε την Ελλάδα και κατέφυγε στο Κάιρο, όπου βρισκόταν η κυβέρνηση. Σε αυτή διετέλεσε υφυπουργός Εξωτερικών, θέση την οποία ανέλαβε και πάλι το 1946 στην Κυβέρνηση Κωνσταντίνου Τσαλδάρη Απριλίου 1946. Στην επόμενη Κυβέρνηση Τσαλδάρη του Οκτωβρίου 1946 χρημάτισε υπουργός Στρατιωτικών. Στην υπηρεσιακή κυβέρνηση Κιουσόπουλου χρημάτισε υπουργός Εξωτερικών ενώ σε αυτή του Πιπινέλη υπουργός Εθνικής Αμύνης. Εκλέχθηκε ξανά βουλευτής το 1946 με το Λαϊκόν Κόμμα. Το 1946 στάλθηκε στο Παρίσι ως μέλος της ελληνικής αντιπροσωπείας του συνεδρίου ειρήνης.

Ήταν επίσης ισόβιο μέλος στην Πάγκειο επιτροπή και πρόεδρος της Γλωσσικής Εταιρείας, θέση την οποία διατήρησε για πενήντα χρόνια. Ήταν επίσης πρόεδρος της Ελληνικής Γεωγραφικής Εταιρείας και της Ελληνικής Λαογραφικής Εταιρείας. Μερικά από τα έργα που είχε συγγράψει ήταν: *Τα εθνικά δίκαια στην διάσκεψη της ειρήνης* (1948), *Επί του Κυπριακού ζητήματος* (1956) κ.ά.

Απεβίωσε στην Αθήνα την ημέρα των γενεθλίων του και κηδεύτηκε στο Α΄ Νεκροταφείο. Ήταν παντρεμένος με την Ελένη Βαλαωρίτου, κόρη του Ιωάννη Βαλαωρίτη, και είχε δυο παιδιά, τον Μάρκο και τη Ζωή.

## Πηγές


## Εξωτερικοί σύνδεσμοι
*Φίλιππος Δραγούμης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Αθηνών
Κατηγορία:Έλληνες νομικοί
Κατηγορία:Έλληνες υπουργοί Εθνικής Άμυνας
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Εξωτερικών
Κατηγορία:Έλληνες υφυπουργοί Εξωτερικών
Κατηγορία:Έλληνες υπουργοί Γενικοί Διοικητές Μακεδονίας
Φιλιππος
Κατηγορία:Βουλευτές Φλώρινας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Γενικοί Διοικητές Θεσσαλονίκης
Δήμος Παλιανής

*Το παρόν λήμμα αφορά τον πρώην καποδιστριακό δήμο Παλιανής.*

*Για τον σημερινό δήμο βλέπε: [[Δήμος Ηρακλείου]].*

Ο **Δήμος Παλιανής** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ηρακλείου. Βρισκόταν στο κέντρο του νομού Ηρακλείου και είχε ως έδρα το χωριό Βενεράτο. Παλιότερα ονομαζόταν Δήμος Τετραχωρίου. Σύμφωνα με την απογραφή του 2001 ο δήμος είχε συνολικά 2.404 κατοίκους και έκταση 21.423 στρέμματα.

Ο δήμος περιλάμβανε 4 δημοτικά διαμερίσματα:

: ** [[Δημοτικό διαμέρισμα Βενεράτου Ηρακλείου|Δ.δ. Βενεράτου]] **
::* το Βενεράτο
::* η Μονή Παλιανής
::* ο Πύργος
::* το Σινάπι
: ** [[Δημοτικό διαμέρισμα Αυγενικής Ηρακλείου|Δ.δ. Αυγενικής]] ** 
::* η Αυγενική 
::* τα Βλαχιανά
: ** [[Δημοτικό διαμέρισμα Κερασίων Ηρακλείου|Δ.δ. Κερασίων]] **
::* τα Κεράσια 
::* το Νέο Βενεράτο
: ** Δ.δ. Σίβας ** -- η Σίβα

## Εξωτερικοί σύνδεσμοι

*Στοιχεία για τον δήμο Παλιανής από το Υπουργείο Εσωτερικών, Δημόσιας Διοίκησης και Αποκέντρωσης 


Παλιανης
Δήμος Τεμένους

*Το παρόν λήμμα αφορά τον πρώην καποδιστριακό δήμο Τεμένους.*

*Για τον σημερινό δήμο βλέπε: [[Δήμος Ηρακλείου]].*

Ο **Δήμος Τεμένους** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ηρακλείου. Βρισκόταν στο κέντρο του νομού Ηρακλείου, νότια του Καποδιστριακού δήμου Ηρακλείου και είχε σαν έδρα του το χωριό Προφήτης Ηλίας. Σύμφωνα με την απογραφή του 2001 ο δήμος είχε συνολικά 3.218 κατοίκους και έκταση 56.608 στρέμματα.

Ο δήμος περιλάμβανε 3 δημοτικά διαμερίσματα:

: ** Δ.δ. Προφήτη Ηλία ** -- ο Προφήτης Ηλίας
: ** [[Δημοτικό διαμέρισμα Αγίου Σύλλα Ηρακλείου|Δ.δ. Αγίου Σύλλα]] **
::* ο Άγιος Σύλλας
::* το Ζερβού Μετόχι
::* ο Κάμπος
::* οι Μαλάδες
::* το Τσαγκαράκι
: ** [[Δημοτικό διαμέρισμα Κυπαρίσσου Ηρακλείου|Δ.δ. Κυπαρίσσου]] **
::* Ο Κυπάρισσος
::* το Γαλένι
::* ο Καλός
::* η Καρκαδιώτισσα
::* το Ρουκάνι

## Εξωτερικοί σύνδεσμοι

* Στοιχεία για τον δήμο Τεμένους από το Υπουργείο Εσωτερικών, Δημόσιας Διοίκησης και Αποκέντρωσης 

Τε
Άνυα

:*Για το τραγούδι με το ίδιο όνομα, δείτε [[Anya (Deep Purple)]]*
**Άνυα** (Anya, με κυριλλικούς χαρακτήρες Аня) είναι το χαϊδευτικό του ονόματος Άννα στα Ρωσικά και σημαίνει "χαριτωμένη". Το όνομα βρίσκεται με αυτή την προφορά αλλά με διαφορετική γραφή (Anja) στα Νορβηγικά, Γερμανικά, Σουηδικά, Δανέζικα, Σλοβένικα, Σερβικά και Ολλανδικά και ως Ania στα πολωνικά. Στα ινδικά βρίσκεται ως Aanya.

Η σανσκριτική λέξη «άνυα» σημαίνει «ανεξάντλητος/η».
Στα ουγγρικά, η λέξη «άνυα» σημαίνει «μητέρα».

Σαν όνομα (όχι ως χαϊδευτικό / υποκοριστικό) χρησιμοποιείται στη Ρωσία, στις Σκανδιναβικές χώρες, στη Σλοβενία αλλά και στο Βέλγιο.

Στη Σλοβενία, το όνομα Anja είχαν 8.074 γυναίκες (0,8% στο σύνολο των γυναικών) στις 31.12.2007. Το όνομα ήταν ιδιαίτερα δημοφιλές μεταξύ των γυναικών που γεννήθηκαν μεταξύ του 1980 και του 2004. Μεταξύ του 1991 και του 2004, με 3,5% των γυναικών ήταν το πρώτο πιο συχνό όνομα.

Στη Δανία, το 2007 η πιο κοινή παραλλαγή του ονόματος ήταν Anja
*Anja: 	10524 γυναίκες
*Ania: 	   86 γυναίκες
*Anya: 	  158 γυναίκες
*Annja:     8 γυναίκες

Στη Νορβηγία το 2008 υπήρχαν οι εξής παραλλαγές  :
*Anja: 	3380 γυναίκες
*Ania: 	  31 γυναίκες
*Anya: 	  78 γυναίκες
*Annja:   18 γυναίκες

Στη Νορβηγία το όνομα Anja ήταν σχετικά πιο δημοφιλές μεταξύ του 1970 και του 2000 φτάνοντας στο 0,3% των ονομάτων, ενώ στα προηγούμενα χρόνια ήταν κάτω από το 0,05% και μετά το 2000-2007 κυμαινόταν στο 0,1%.

## Αναφορές


Ανυα
Δήμος Τυλίσου

*Το παρόν λήμμα αφορά τον πρώην καποδιστριακό δήμο Τυλίσου.*

*Για τον σημερινό δήμο βλέπε: [[Δήμος Μαλεβιζίου]].*

Ο **Δήμος Τυλίσου** ήταν δήμος του Νομού Ηρακλείου ο οποίος συστάθηκε βάσει του Προγράμματος 'Καποδίστριας', με τη συνένωση παλαιότερων κοινοτήτων της περιοχής, οι οποίες απετέλεσαν τα δημοτικά διαμερίσματα (Δ.δ.) που τον απάρτιζαν. Ο δήμος λειτούργησε την περίοδο 1999 -2010, με το πέρας της οποίας καταργήθηκε, καθώς τέθηκε σε εφαρμογή το Προγράμματος 'Καλλικράτης' και εντάχθηκε στο νέο Δήμο Μαλεβιζίου. Βρισκόταν στα δυτικά του Νομού Ηρακλείου, καταλάμβανε έκταση 131.064 στρεμμάτων και έδρα του είχε οριστεί το χωριό Τύλισος. Σύμφωνα με την Απογραφή του 2001, ο πληθυσμός του δήμου ανερχόταν σε 3.491 κατοίκους.

Ο δήμος περιελάμβανε 10 δημοτικά διαμερίσματα:

: ** Δ.δ. Τυλίσου ** -- η Τύλισος
: ** Δ.δ. Αηδονοχωρίου ** -- το Αηδονοχώρι
: ** [[Δημοτικό διαμέρισμα Αστυρακίου Ηρακλείου|Δ.δ. Αστυρακίου]] **
::* το Αστυράκι
::* το Καμαράκι
: ** Δ.δ. Γωνιών Μαλεβιζίου ** -- οι Γωνίες
: ** [[Δημοτικό διαμέρισμα Δαμάστας Ηρακλείου|Δ.δ. Δαμάστας]] **
::* η Δαμάστα
::* το Αστρινό
: ** Δ.δ. Καμαρίου ** -- το Καμάρι
: ** Δ.δ. Καμαριώτου ** -- ο Καμαριώτης
: ** Δ.δ. Κεραμουτσίου ** -- το Κεραμούτσι
: ** Δ.δ. Μαράθου ** -- ο Μάραθος
: ** Δ.δ. Μονής ** -- η Μονή

## Διατελέσαντες δήμαρχοι
*1999-2002 Βασίλης Φθενός (19??-2018) Καταδρομέας στην Κύπρο, διακρίθηκε στη μάχη στο Αεροδρόμιο Λευκωσίας.
*2003-2010 Σταύρος Χαλκιαδάκης (1952-2023) Ο τελευταίος δήμαρχος του δήμου, με δύο συνεχόμενες θητείες. Βρέθηκε νεκρός με μια σφαίρα στις 14 Ιουλίου 2023.

## Παραπομπές


## Εξωτερικοί σύνδεσμοι
*Στοιχεία για τον δήμο Τυλίσου από το Υπουργείο Εσωτερικών, Δημόσιας Διοίκησης και Αποκέντρωσης 

Τυλι

Κατηγορία:Δήμος Μαλεβιζίου
Ντεσβεντουράδας Νήσοι

right|250px|thumb|Χάρτης των Ατυχών Νήσων
right|250px|thumb|Θέση των Νήσων έξω από τις ακτές της Νοτίου Αμερικής
right|thumb|250px|NASA Landsat 7 Pseudo Geocover 2000, Worldwind

Οι **Νήσοι Ντεσβεντουράδας** (, αποδίδεται ως «Νήσοι της Ατυχίας») είναι σχετικά μικρά ωκεάνια νησιά που βρίσκονται περίπου 870 χλμ. έξω από τις ακτές της Χιλής, είναι τμήμα του δήμου Βαλπαραΐσο. Οι Ατυχείς Νήσοι αποτελούνται από 2 κύρια νησιά, τα **Σαν Φελίξ** (*Άγιος Ευτύχιος*) και **Σαν Αμπρόσιο** (*Άγιος Αμβρόσιος*) και αρκετές βραχονησίδες και βράχους: **Νησίδα Γκονσάλες**, μια μικρή νησίδα που βρίσκεται νοτιοανατολικά του Σαν Φελίξ και **Ρόκα Κατέδραλ** (*Καθεδρικός Βράχος*) που βρίσκεται βόρεια του Σαν Φελίξ. Μαζί, οι Ατυχείς Νήσοι έχουν έκταση μόλις 3,9 χλμ². Η τοπογραφία είναι πολύ τραχιά, με υψόμετρα κορυφών 193 μ. στο Σαν Φελίξ, 479 μ. στο Σαν Αμπρόσιο, 173 μ. στη Νησίδα Γκονσάλες και 53 μ. στο Ρόκα Κατέδραλ. 

Και τα 2 νησιά είναι ηφαιστειογενούς προέλευσης, και η χλωρίδα και η πανίδα έχουν μεγάλο επιστημονικό ενδιαφέρον, αν και λίγα είναι γνωστά γι' αυτά. Η Νήσος Σαν Αμπρόσιο υψώνεται από τη θάλασσα με απότομους γκρεμούς σχεδόν σε όλες του τις πλευρές, έχει μήκος 4 χλμ. και πλάτος 850 μ, και είναι κυρίως βασαλτική. Η Νήσος Σαν Φελίξ είναι ελαφρώς μικρότερη και έχει 2 μικρές κορυφές, που φτάνουν τα 193 μ, και είναι απογυμνωμένες από τους ισχυρούς ανέμους. Η βλάστηση είναι ένα μικρό μωσαϊκό θαμπών, γυμνών βράχων, δένδρα ποικίλλων μεγεθών, και θάμνους ανακατεμένα με φτέρες και αειθαλή βότανα. Υπάρχει ένα στρατιωτικό αεροδρόμιο με έναν διάδρομο στο Σαν Φελίξ (Κωδικός Διεθνούς Οργανισμού Πολιτικής Αεροπλοΐας: SCFX).

Δεν υπάρχουν μόνιμες πηγές γλυκού νερού στα νησιά. Τα σπονδυλωτά που κατοικούν και στα 2 νησιά περιορίζονται αποκλειστικά στα πτηνά. Δέκα είδη θαλάσσιων πτηνών και ένα είδος χερσαίων πτηνών, κάποια από αυτά βρίσκονται υπό εξαφάνιση, κάνουν τις φωλιές τους ή επισκέπτονται τα νησιά.

Λόγω της απομόνωσης τους και τη δυσκολία προσέγγισης τους, δεν υπάρχουν ανθρώπινοι οικισμοί σ' αυτά τα νησιά, αλλά ένα απόσπασμα του Χιλιανού Ναυτικού σταθμεύει στη Νήσο Σαν Φελίξ.

## Ιστορία

Τα νησιά τα είδε ο Χουάν Φερνάντες το 1574, και ίσως πρωτύτερα ο Φερδινάνδος Μαγγελλάνος το 1520. Ο Πέδρο Σαρμιέντο ντε Γκαμπόα έγραψε το 1579 ότι "*τώρα ονομάζονται από τον Άγιο Φελίξ και τον Άγιο Αμπόρ (δηλ. Φελίξ και Ναμπόρ)*". Όμως, από γλωσσική διαφθορά, το όνομα του μάρτυρα Αμπόρ (Ναμπόρ) μπερδεύτηκε με εκείνο του πιο διάσημου επισκόπου Αγίου Αμπρόζ (Σαν Αμπρόσιο).

## Τα Νησιά και η θέση τους

Οι Ντεσβεντουράδας (Ατυχείς) Νήσοι από ανατολή προς δύση:

## Εξωτερικοί σύνδεσμοι

* San Felix and San Ambrosio Islands (Διεθνές Ταμείο για τη Φύση)
* GoogleMaps - εικόνα του νησιού Σαν Φελίξ

Κατηγορία:Γεωγραφία της Χιλής
Κατηγορία:Απομονωμένα νησιά
Κατηγορία:Αρχιπελάγη
Συγκρότημα εκτοξεύσεων 37

[thumb|right|350px|Η εκτόξευση ενός [GOES|GOES-N στην κορυφή ενός πυραύλου Δέλτα IV, από το LC-37B το 2006]]

Το ***συγκρότημα εκτοξεύσεων*** πυραύλων με τον αριθμό ***LC-37*** στο ακρωτήριο Κανάβεραλ είναι διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. 

Χτίστηκε στη δεκαετία του '60 και αποτελείται από δύο εξέδρες εκτοξεύσεων, την LC-37Α και την LC-37Β. Η εξέδρα LC-37Α δεν έχει χρησιμοποιηθεί ποτέ μέχρι σήμερα, αλλά από την LC-37B εκτοξεύθηκαν οι τηλεκατευθυνόμενες πτήσεις Κρόνος Ι και ΙΒ στα μέσα της δεκαετίας του '60, και είναι ακόμα σε χρήση σήμερα, ως βάση εκτόξευσης για τον πύραυλο Δέλτα IV της Boeing. 

Η πρώτη εκτόξευση που πραγματοποιήθηκε στο LC-37 ήταν η τηλεκατευθυνόμενη δοκιμή SA-5 για τον πύραυλο φορέα Κρόνος Ι. 

Έκλεισε το 1968, για να ανοίξει και πάλι το 2002 ως βάση εκτόξευσης του Δέλτα. 
Η πιο πρόσφατη εκτόξευση από το LC-37 ήταν αυτή του μετεωρολογικού δορυφόρου GOES-N (αγγλ. *Geostationary Operational Environmental Satellite*, Γεωστατικός Περιβαλλοντικός Δορυφόρος) επάνω σε πύραυλο Δέλτα IV Medium+ (4,2) στις 24 Μαΐου 2006. 

Το LC-37A είναι μια από τις υποψήφιες περιοχές υπό εξέταση, μαζί με LC-34  και το άκτιστο LC-39C, ως βάση εκτόξευσης του πυραύλου Άρη Ι, μέρος του διαστημικού προγράμματος Κονστελέισον. 

## Εξωτερικοί σύνδεσμοι
* Boeing Delta IV website

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 34

[thumb|right|300px|LC-34 στις [28 Μαρτίου 1963 με τον πύραυλο SA-4]]

Το ***συγκρότημα εκτοξεύσεων*** πυραύλων με τον αριθμό ***LC-34*** στο ακρωτήριο Κανάβεραλ είναι διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. 

## Ιστορικό
Η ανέγερση του συγκροτήματος ξεκίνησε τον Ιούνιο του 1959. Χτίστηκε μαζί με το συγκρότημα LC-37 και προορίστηκε για το διαστημικό πρόγραμμα Απόλλων και συγκεκριμένα για τους πυραύλους Κρόνος Ι  και Κρόνος 1B.

Μεταξύ 1961 και 1968 εκτοξεύθηκαν από την Βάση 34 τέσσερις πύραυλοι τύπου Κρόνος 1 και τρεις τύπου Κρόνος 1Β. Έκτοτε προορίστηκε για εκτοξεύσεις του προγράμματος Skylab, για να κλείσει το 1971, αφού το Skylab πήγε στο LC-39.

Στις 27 Ιανουαρίου 1967 έγινε το τραγικό δυστύχημα της διαστημικής αποστολής AS-204 που αργότερα ονομάστηκε Apollo 1, στο οποίο πέθαναν στην φωτιά οι αστροναύτες Virgil Grissom, Edward White και Roger Chaffee. 
Εις ανάμνησή τους η βάση αυτή από τον Απρίλιο 1984 ονομάζεται *ιστορικό ορόσημο* (αγγλ. *Historic Landmark*).

[thumb|300px|right|Πύραυλος [Κρόνος 1 (πύραυρλος)|Κρόνος 1 στην διαστημική βάση εκτοξεύσεων LC-34.]]

## Περιγραφή του συγκροτήματος
Όταν στις 5 Ιουνίου 1961 το συγκρότημα αποπερατώθηκε, αποτελείτο από μια εξέδρα εκτοξεύσεων, έναν πύργο τροφοδοσίας, έναν κινητό πύργο εργασιών, ένα κτίριο καυσίμων και ένα οχυρό καταφύγιο. Οι αγωγοί καυσαερίων ήταν πάνω σε ράγες για να τους κινούν και να τους τοποθετούν κάτω από τον πύραυλο. Ο πύργος εργασιών ήταν επίσης πάνω σε ράγες και μεταφερόταν 185 μέτρα δυτικά της εξέδρας λίγο πριν την εκτόξευση. Είχε ύψος 95 μέτρα και ήταν η ψηλότερη κατασκευή του συγκροτήματος. Το οχυρό καταφύγιο ήταν 320 μέτρα μακρυά από την εξέδρα και ήταν αντίγραφο του θολωτού οχυρού του συγκροτήματος LC-20. Είχε χωρητικότητα προσωπικού 130 ανθρώπων που κατά την εκτόξευση μαζί με μηχανήματα παρακολουθούσαν τα γεγονότα από περισκόπιο, αφού το κτίριο δεν είχε παράθυρα.

## Εξωτερικοί σύνδεσμοι
* Astronautix (αγγλ.)
* Moonport: A History of Apollo Launch Facilities and Operations

Κατηγορία:Συγκροτήματα εκτόξευσης πυραύλων Κέιπ Κανάβεραλ
Πλατυέλμινθες

Οι **Πλατυέλμινθες** [πλατύς + έλμινθας(=σκουλήκι)] είναι ατελή αμφισυμμετρικά σκωληκόμορφα ασπόνδυλα ζώα. Τα περισσότερα είδη ζουν παρασιτικά, αν και υπάρχουν είδη που ζουν ελεύθερα και ετεροτρεφόμενα. Τέτοια είδη συναντώνται στη θάλασσα και σχεδόν σε όλους τους βιότοπους του γλυκού νερού.Επίσης είναι ερμαφρόδιτα και χαρακτηρίζονται από μεγάλη γονιμότητα.

Οι Πλατυέλμινθες υποδιαιρούνται σε τέσσερις κλάσεις: Τους στροβιλιστικούς, τους μονογενέους, τους τρηματώδεις και τους κεστώδεις. Οι τρεις τελευταίες κλάσεις αποτελούν παρασιτικούς οργανισμούς και εντάσσονται επίσης στην κλάση Νεοδέρματα. Η κλάση των στροβιλίσκων περιλαμβάνει όλους τους ελεύθερους Πλατυέλμινθες.

## Δομή

*Είναι αμφίπλευρα και έχουν έναν κύριο σάκο καθώς και μια κύρια κατεύθυνση κίνησης. 
*Αυτό οδηγεί στη δημιουργία ενός κεφαλιού, όπου συγκεντρώνονται τα νευρικά κύτταρα και δημιουργούν το εγκεφαλικό γάγγλιο(δηλαδή τον "εγκέφαλο")
*Κατά την εμβρυακή ανάπτυξη δημιουργείται μια τρίτη στρώση κυττάρων (σε αντίθεση με λιγότερο πολύπλοκα κατασκευασμένους οργανισμούς), το μεσόδερμα, που εξασφαλίζει την ανάπτυξη πολύπλοκων οργάνων καθώς και πραγματικών μυικών ιστών.

### Περίβλημα

Η  Επιδερμίδα των Πλατυελμίνθων είναι πλούσια σε αδένες και στα αρχικά στάδια ζωής περιβάλλεται από βλεφαρίδες.
Ελεονώρα της Βρετάνης

Η **Ελεονώρα**, η επονομαζόμενη **ισχυρή κυρία της Βρετάνης** (1182/1184 - 10 Αυγούστου 1241), ήταν κόρη του Γοδεφρείδου Β' Πλανταγενέτη και της Κωνσταντίας, δούκισσας της Βρετάνης. Ήταν πάντοτε στο πλευρό του αδελφού της Αρθούρου στη διαμάχη του με τον θείο του Ιωάννη τον Ακτήμονα μετά τον θάνατο του άλλου τους θείου, βασιλιά Ριχάρδου Α' του Λεοντόκαρδου. 

Μετά τη μάχη του Μιραμπώ, συνελήφθη μαζί με τον αδελφό της αιχμάλωτη του Ιωάννη στο κάστρο του Κορφ. Σύντομα ο αδελφός της Αρθούρος δολοφονήθηκε από τον θείο του. Την κρατούσαν υπό κατ' οίκον περιορισμό. Η αξίωσή της για τον Αγγλικό θρόνο αγνοήθηκε όταν πέθανε ο Ιωάννης στα 1216, και διαδέχθηκε από τον Ερρίκο Γ΄ . Η Ελεονόρα κατέληξε στην 1241 αιχμαλωσία, αν και πάντα της φερόταν έντιμα ως πριγκίπισσα.

Στο 1268 ο Ερρίκος Γ΄ διέταξε τον Αμέσμπουρι να τιμήσει τον Αρθούρο και την Ελεονόρα, μαζί με όλους τούς βασιλείς και τις βασίλισσες.

## Πρόγονοι




## Παραπομπές


Κατηγορία:Οίκος των Πλανταγενετών
Κη

Το **κη** (αγγλικά:*cay* ή *key* και τα δύο προφέρονται όπως το "key") είναι μικρό, χαμηλό νησί που αποτελείται κυρίως από άμμο ή κοράλλια. Η λέξη χρησιμοποιείται σχεδόν αποκλειστικά στην Καραϊβική, αν και κάποιες φορές χρησιμοποιείται και για άλλα τροπικά περιβάλλοντα, όπως στο Μεγάλο Κοραλλιογενές Φράγμα, το Κοραλλιογενές φράγμα Μπελίζ, και ειδικά στα Φλόριντα Κης.  

Τα αμμώδη κης σχηματίζονται όταν η παλιρροϊκή δραστηριότητα, ο άνεμος και τα θαλασσοπούλια αποθέτουν κοραλλιογεννή θραύσματα και άμμο στα αβαθή του υφάλου για μεγάλη χρονική περίοδο. Αυτές οι αποθέσεις συνήθως συμβαίνουν στην απάνεμη πλευρά του υφάλου αλλά ενίοτε και στην προσήνεμη πλευρά. Ο καιρός επηρεάζει τον σχηματισμό των κης σε μεγάλο βαθμό, οι μεγάλες παλίρροιες μπορεί να φέρουν πολύ περισσότερα φερτά υλικά στο κη και έτσι να γίνει μεγαλύτερο, ενώ μια θύελλα μπορεί να εξαλείψει εντελώς ένα κη.   

Κατηγορία:Νησιά
Δίοπτρο

**Δίοπτρο** στην Γεωμετρική οπτική ονομάζεται γενικά το σύστημα δύο οπτικών μέσων με διαφορετικούς δείκτες διάθλασης που διαχωρίζονται από μία επιφάνεια, την "επιφάνεια διάθλασης". Ειδικότερα όμως *δίοπτρο* χαρακτηρίζεται αυτή ακριβώς η επιφάνεια.

Έτσι αν η επιφάνεια διάθλασης είναι επίπεδη, ονομάζεται: **επίπεδο δίοπτρο**, και αν η επιφάνεια είναι σφαιρική: **σφαιρικό δίοπτρο**.

*Ο όρος *δίοπτρο* αναφέρεται πάντα στο οπτικό φαινόμενο της διάθλασης.

Κατηγορία:Γεωμετρική οπτική
Γεωμετρική οπτική

Η **Γεωμετρική οπτική** αποτελεί ιδιαίτερο κλάδο της Οπτικής. Ιδιαίτερο αντικείμενο έρευνας και μελέτης του κλάδου αυτού είναι η περιγραφή και ανάλυση των διαφόρων οπτικών φαινομένων, που έχουν σχέση δηλαδή με το φως και τις ποσοτικές σχέσεις που εμφανίζονται με αυτά, με γεωμετρική κυρίως προσέγγιση, ανάλυση και απόδειξη αυτών.

*Στην Γεωμετρική οπτική δεν εξετάζεται ούτε εξηγείται η πραγματική φύση των "κατ΄ αντικείμενο" έρευνας φαινομένων αλλά και ούτε μπορεί να γίνει περιγραφή τους. Το αντικείμενο αυτό ανάγεται στη Κυματική οπτική.

*
Γεωμετρικη οπτικη
Χίδηρα Λέσβου

Τα **Χίδηρα** ή **Χύδηρα** (353 κατοίκους απογραφή 2021) είναι χωριό της Λέσβου. Βρίσκεται στην βορειοδυτική πλευρά του νησιού και αποτελεί Δημοτικό Διαμέρισμα του νέου Δήμου Δυτικής Λέσβου, ενώ παλαιότερα Δημοτικό Διαμέρισμα του Καλλικρατικού Δήμου Λέσβου και ακόμη παλαιότερα Δ.Δ. του Καποδιστριακού Δήμου Ερεσού-Αντίσσης. Συνορεύει με τα χωριά Άντισσα, Άγρα, Ρεύμα, Πτερούντα και Βατούσα. Επίσης βρίσκεται 65 χιλιόμετρα από την Μυτιλήνη.

Τα Χίδηρα είναι η γενέτειρα του γνωστού ζωγράφου Γεώργιου Ιακωβίδη, ενός από τους σημαντικότερους ζωγράφους της νεότερης ελληνικής τέχνης, γεννήθηκε και μεγάλωσε στο χωριό.

Στα Χίδηρα λειτουργεί οινοποιείο το οποίο ανήκει στην οικογένεια Λάμπρου. Το οινοποιείο παράγει το γνωστό κρασί Μεθυμναίος, βιολογικής γεωργίας από την αρχαία αναβιωμένη ποικιλία του λεσβιακού κρασοστάφυλου, μοναδική στον κόσμο, το οποίο και βρίσκεται μόνο στην περιοχή των Χιδήρων. Οι ξεναγήσεις στο οινοποιείο, που γίνονται κάθε χρόνο από 1η Ιουλίου έως 30 Σεπτεμβρίου, είναι δωρεάν, η ξενάγηση γίνεται από τον ίδιο τον παραγωγό και γίνονται και σεμινάρια οινογνωσίας.

Οι κάτοικοι του χωριού είναι στην πλειονότητά τους κτηνοτρόφοι, με μεγάλη παραγωγή αιγοπρόβειου γάλακτος από την οποία παράγονται τα τοπικά τυροκομικά προϊόντα όπως η φέτα, το λαδοτύρι (κεφαλάκι), η γραβιέρα και το κασέρι.

## Περιβάλλον
Η βλάστηση αποτελείται από Φρύγανα και παρόχθιες φυτοκοινωνίες, στην περιοχή φυτρώνει το φυτό "αγούϊδουρας", το οποίο από όλη την Ευρώπη μόνο στα Χίδηρα είναι αυτοφυές. Η περιοχή θεωρείται διατηρητέο μνημείο της φύσης και καταφύγιο θηραμάτων.

## Ψηφιακό μουσείο
Σε ό,τι αφορά στα Χίδηρα ή Χύδηρα είναι επισκέψιμο το μουσείο "Γεώργιος Ιακωβίδης" το οποίο είναι εξ ολοκλήρου ψηφιακό μουσείο.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Κυματική οπτική

Η **Κυματική οπτική** αποτελεί ιδιαίτερο κλάδο της Οπτικής με κύριο αντικείμενο έρευνας και μελέτης την εξήγηση της φύσεως των φαινομένων που περιγράφονται στη Γεωμετρική οπτική καθώς και με την περιγραφή και εξήγηση κι άλλων συναφών φαινομένων π.χ. συμβολής, περίθλασης, πόλωσης φωτός κ.λπ που αδυνατεί εκείνη να τα περιγράψει.


Κυματικη οπτικη
Ατόλη Ρόκας

right|thumb|250px|Δορυφορική φωτογραφία της NASA της Ατόλλης Ρόκας

Η **Ατόλλη Ρόκας** (, δηλαδή *Ατόλλη των Βράχων*) είναι μία ατόλλη στον Ατλαντικό Ωκεανό στις γεωγραφικές συντεταγμένες 03°52′Ν, 33°49′Δ. Είναι τμήμα της πολιτείας Ρίο Γκράντε ντο Νόρτε (*Μεγάλος Ποταμός του Βορρά*) της Βραζιλίας. Βρίσκεται 260 χιλιόμετρα βορειοανατολικά της Νατάλ και 145 χλμ. βορειοδυτικά του Αρχιπέλαγος Φερνάντο ντε Νορόνια.

Η οβάλ (ωοειδές σχήματος) ατόλλη έχει μήκος 3,7 χλμ. και πλάτος 2,5 χλμ. Η λιμνοθάλασσα έχει βάθος πάνω από 6 μέτρα και έχει έκταση 7,1 τ.χλμ. Έχει 2 νησίδες, τη Νήσο Σεμιτέριο (*Κοιμητήριο*) στα νοτιοδυτικά και το Φαρόλ Κη (*Κη Φωτός*) στα βορειοδυτικά. Η χερσαία έκταση των δύο νησίδων είναι 0,36 χλμ². Το Φαρόλ Κη έχει περίπου τα 2/3α της συνολικής έκτασης. Το ψηλότερο σημείο είναι μία θίνη άμμου στα νότια του μεγαλύτερου Φαρόλ Κη, με ύψος 6 μέτρα. Και οι 2 νησίδες είναι κατάφυτες με χλόες, θάμνους και μερικούς φοίνικες. Στα νησιά υπάρχουν καβούρια, αράχνες, ψύλλοι της άμμου, σκαθάρια, μεγάλες κατσαρίδες και πολλά είδη θαλάσσιων πτηνών.

Υπάρχει ένας φάρος της ακτοφυλακής της Βραζιλίας που λειτουργεί και συντηρείται από τη δεκαετία του 1960, στο βόρειο άκρο του Φαρόλ Κη. Στα περίχωρα του βρίσκεται ένας ερειπωμένος φάρος από το 1933.

Η ατόλλη είναι ένα καταφύγιο άγριας ζωής, και το 2001 χαρακτηρίστηκε από την UNESCO ως Τόπος Παγκόσμιας Κληρονομιάς. Πολυάριθμες χελώνες, καρχαρίες, δελφίνια και πτηνά ζουν στην περιοχή. Η ατόλλη αποτελείται κυρίως από κοράλλια και κόκκινα άλγη. Ο κοραλλιογεννής δακτύλιος είναι σχεδόν κλειστός, με ένα πέρασμα 200 μέτρων στη βόρεια πλευρά και ένα πολύ στενότερο στη δυτική πλευρά του.

Μια βιολογικά προστατευμένη περιοχή, χρησιμοποιείται προς το παρόν αποκλειστικά για επιστημονική έρευνα.

## Εξωτερικοί σύνδεσμοι
* 

Κατηγορία:Νησιά της Βραζιλίας
Ροκας
Μπάγκος Αλίκης

right|thumb|250px|Θέση του Μπάγκος Αλίκης εντός της Περιοχής Κοινού Καθεστώτος Κολομβίας - Τζαμάικα
right|thumb|200px|NASA Landsat φωτογραφία του Μπάγκος Αλίκης
Η **Ξέρα Αλίκης**, ( - *Μπάγκος ή Ύφαλος Αλίκης*), είναι ένας εξολοκλήρου βυθισμένος ύφαλος, που βρίσκεται 31 χλμ. βορειοανατολικά του Ανατολικού Κη του Μπάγκος Σερρανίγια, και 48 χλμ. Δ-ΒΔ του Ύφάλου Νέο Μπάγκος, στις γεωγραφικές συντετασμένες 16°05′Β, 79°22′Δ. Το μπάγκος είναι περίπου 16 χλμ. στην διάμετρο του όπως καθορίζεται από το ισοβάθος των 200 μέτρων, που αντιστοιχεί σε μια περιοχή έκτασης μεγαλύτερη από 200 χλμ². Δεν υπάρχουν νησίδες, κης ή βράχοι πάνω από το νερό. Το μπάγκος έχει ελάχιστο βάθος 11 μέτρα, με κοραλλιογεννή πυθμένα, στο ανατολικό άκρο του. Τα βάθη στο μεγαλύτερο τμήμα του μπάγκος είναι λιγότερη από 36 μέτρα. Ο πυθμένας του αποτελείται από ψιλή λευκή άμμο. Οι αναταράξεις του νερού σηματοδοτούν τα άκρα του μπάγκος. 

Το μπάγκος, θεωρείται τμήμα του Κολομβιανού διαμερίσματος του Αγίου Αντρέα και Πρόνοιας (San Andrés y Providencia), είναι το βορειότερο γεωγραφικό χαρακτηριστικό της Κολομβίας, αν και βρίσκεται εντός του Κοινού Καθεστώτος της Κολομβίας και της Τζαμάικα, που είναι πλησιέστερα στην Τζαμάικα (260 χλμ. από το κύριο νησί και 200 χλμ. από τα Κης Πέδρο), ενώ η Κολομβιανή ενδοχώρα είναι 740 χλμ. μακριά. Η πλησιέστερη ξηρά είναι το Ανατολικό Κη του Μπάγκος Σερρανίγια, 31 χλμ. μακριά. Λόγω αυτής της εγγύτητας, το μπάγκος πέφτει εντός της Αποκλειστικής Οικονομικής Ζώνης της Κολομβίας.

Κατηγορία:Γεωγραφία της Κολομβίας
Κατηγορία:Ύφαλοι